b"\n_START_ARTICLE_\nPamantasang Columbia\n_START_PARAGRAPH_\nAng Pamantasang Columbia (Ingles:\xc2\xa0Columbia University,\xc2\xa0opisyal na\xc2\xa0Columbia University in the City of New York) ay isang pribadong Ivy League na unibersidad sa pananaliksik\xc2\xa0sa Upper Manhattan, Lungsod ng New York. Ito ay itinatag noong 1754 bilang King's College sa pamamagitan ng isang maharlikang tsarter\xc2\xa0mula kay\xc2\xa0George II ng Great Britain. Ang\xc2\xa0Columbia ay ang pinakamatandang kolehiyo sa estado ng New York at ang ikalimang may-tsarter na institusyon ng mas mataas na pag-aaral sa bansa, kaya't\xc2\xa0isa ito sa siyam na mga kolonyal na kolehiyo na itinatag bago ang Deklarasyon ng Kalayaan\xc2\xa0ng Estados Unidos. Pagkatapos ng mga Digmaang Mapaghimagsik sa Amerika, ang King's College sa madaling sabi ay naging isang entidad ng estado, at ay pinalitan ng pangalan bilang Columbia College noong 1784. Sa pamamagitan ng tsarter ng\xc2\xa01787, inilagay ang institusyon sa ilalim ng isang pribadong lupon ng mga trustee bago ito ay pinalitan ng pangalan bilang Columbia University noong 1896 nang ang mga kampus ay inilipat mula sa Madison Avenue sa kasalukuyang lokasyon nito sa Morningside Heights na\xc2\xa0sumasakop 32 acre (13\xc2\xa0ha) ng lupain.\xc2\xa0Ang\xc2\xa0Columbia ay isa sa mga labing-apat na tagapagtatag na kasapi ng Association of American Universities, at ang unang paaralan sa Estados Unidos na naggawad ng digring\xc2\xa0M.D._NEWLINE_Ang university ay organisado sa dalawampung paaralan, kabilang ang Columbia College,\xc2\xa0School of Engineering and Applied Science, at School of General Studies. Ang unibersidad ay merong mga sentro sa pananaliksik sa Amman, Beijing, Istanbul, Paris, Mumbai, Rio de Janeiro, Santiago, Asunci\xc3\xb3n at\xc2\xa0Nairobi. Ito ay may afilyasyon sa ilang iba pang mga kalapit na institusyon, kabilang ang Teachers College, Barnard College, at Union Theological Seminary, at may magkasanib na mga undergraduate mga programa kasama ang\xc2\xa0 Jewish Theological Seminary of America, sa University College London, Sciences Po, City University of Hong Kong, at  Juilliard School."